recursal/SuperWikiNEXT-32B huggingface dataset:
সিগনেটিক্সের এনই৫৫৫ যা ডুয়াল-ইন-লাইন প্যাকেজে যুক্ত
**৫৫৫ টাইমার** (ইংরেজি ভাষায়: 555 timer) একটি সমন্বিত বর্তনী যা বিভিন্ন ধরনের টাইমার এবং মাল্টিভাইব্রেটর বর্তনী তৈরীতে ব্যবহৃত হয়। এই আইসি উদ্ভাবন ও নকশা করেন সুইজারল্যান্ডের ইলেকট্রনিক্স প্রকৌশলী Hans R. Camenzind। ১৯৭০ সালে এর নকশার কাজ শেষ হয় এবং ১৯৭১ সালে সিগনেটিক্স তা প্রথমবারের মত বাজারজাত করে। টাইমারটির মূল নাম ছিল "এসই৫৫৫" বা "এনই৫৫৫" এবং সাধারণভাবে একে "আইসি টাইম মেশিন" বলা হতো। প্রথম দিকে নকশা করার জন্য ৫ কিলোওহম মানের তিনটি রোধক ব্যবহার করা হতো বলেই এর নাম রাখা হয়েছিল ৫৫৫। কম দাম এবং দীর্ঘ স্থায়িত্বের কারণে এখনও এই বর্তনী ব্যবহার করা হয়। ২০০৩ সালের হিসাব মতে প্রতি বছর ১০০ কোটি ৫৫৫ টাইমার তৈরি করা হয়।

এ যাবৎ উৎপাদিত সবচেয়ে জনপ্রিয় ও সফল সমন্বিত বর্তনীগুলোর মধ্যে ৫৫৫ টাইমার উল্লেখযোগ্য। একটি *৮ পিনবিশিষ্ট মিনি ডুয়াল-ইন-লাইন প্যাকেজের* (ডিআইপি-৮) মধ্যে সিলিকন চিপ স্থাপন করা হয়। চিপের মধ্যে থাকে ২৩টি ট্রানজিস্টর, ২টি ডায়োড এবং ১৬টি রোধক। ৫৫৬ একটি ১৪ পিনের ডিআইপি। একটি মাত্র সিলিকন চিপের মধ্যে দুটি ৫৫৫ টাইমার সংযুক্ত করে এটা তৈরি করা হয়। আর ৫৫৮ হল ১৬ পিনের ডিআইপি যা একই চিপের মধ্যে খানিক পরিবর্তিত ৪টি ৫৫৫ সংযুক্ত করে তৈরি করা হয়। এই টাইমারের তিন ভাবে কাজ করতে পারে: একস্থৈতিক (monostable), দ্বিস্থৈতিক (bistable) এবং অস্থিতিশীল (astable)।

ব্যবহারবিধি
-----------

পিনআউট

| পিন নম্বর | নাম | উদ্দেশ্য |
| --- | --- | --- |
| ১ | GND | গ্রাউন্ড, নিম্ন লেভেল তথা শূন্য ভোল্ট |
| ২ | TR | একটি উচ্চ পাল্‌সের মাধ্যমে টাইমার অন করা হয়। ট্রিগার |
| ৩ | Q | একটি সময় ব্যবধানে আউটপুট +VCC থাকে |
| ৪ | R | রিসেট যার মাধ্যমে নিম্ন ভোল্ট দেয়া হয় |
| ৫ | CV | কন্ট্রোল ভোল্টেজ যা মধ্যস্থিত ভোল্টেজ বিভাজক নিয়ন্ত্রণে সাহায্য করে |
| ৬ | THR | থ্রেশোল্ড, যেখানে ব্যবধান শেষ হয় |
| ৭ | DIS | ধারকের সাথে ডিসচার্জ পিন যুক্ত থাকে যা সময় ব্যবধানকে প্রভাবিত করে |
| ৮ | V+, VCC | ধনাত্মক সরবরাহ ভোল্টেজ যা অবশ্যই +৩ থেকে +১৫ ভোল্টের মধ্য হতে হবে |

বহিঃসংযোগ
---------


উইকিমিডিয়া কমন্সে **৫৫৫ টাইমার** সংক্রান্ত মিডিয়া রয়েছে।

* 555 Timer Circuits - the Astable, Monostable and Bistable
* 555 Timer Tutorial
* 555 and 556 Timer Circuits
* 555 Timer Pin configurations
* Data Sheet (Fairchild) (PDF)
**সুলায়মান পর্বত** (তাৎ-ই-সুলেইমান, সুলায়মান রক বা সুলাইমান থ্রোন নামেও পরিচিত) কিরগিজস্তানের একমাত্র বিশ্ব ঐতিহ্যবাহী স্থান (কিরগিজস্তান চীন ও কাজাখস্তানের সাথে তিয়ান-শান সিল্ক রাস্তা ভাগাভাগি করে)। এটি ওশে শহরে অবস্থিত এবং একদা মুসলিম প্রধান এবং প্রাক-মুসলিম তীর্থযাত্রার একটি প্রধান স্থান ছিল। ফার্গনা উপত্যকার পার্শ্ববর্তী সমভূমির থেকে আকস্মিকভাবে শিলা পাহাড়ের উৎপত্তি হয়েছে এবং স্থানীয় ও দর্শনার্থীদের মধ্যে একটি জনপ্রিয় স্থান যেখান থেকে চমৎকার দৃশ্য দেখা যায়। (

একনজরে
------

ওশ জাদুঘর
সুলায়মান পর্বত যেখান থেকে ওশ ও এর পরিপার্শ্বের চমৎকার দৃশ্য দেখা যায়। এই পাহাড়টি কিছু গবেষক এবং ঐতিহাসিকদের দ্বা্রা "স্টোন টাওয়ার" নামে পরিচিত এবং প্রাচীন ঐতিহ্য হিসেবে বিবেচিত হয়। যার সম্পর্কে ক্লডিয়াস টলেমি তাঁর বিখ্যাত কাজ ভূগোল (টলেমি)তে লিখেছিলেন। এটি প্রাচীন সিল্ক রোডের মধ্যবিন্দু চিহ্নিত করে, ইউরোপ ও এশিয়া্র মধ্যকার ক্যারাভান চলার উচ্চভূমির বাণিজ্যপথ। জাতীয় ঐতিহাসিক এবং প্রত্নতাত্ত্বিক জাদুঘর কমপ্লেক্স সুলায়মান পাহাড়ে খোদাই করে তৈরী করা হয়েছে, এটি প্রত্নতাত্ত্বিক সংগ্রহ ধারণকারী, ভূতাত্ত্বিক এবং ঐতিহাসিক আবিষ্কার এবং স্থানীয় উদ্ভিদ এবং প্রাণিবিদ্যা সম্পর্কে তথ্য সংরক্ষণ করে। ১৯৪৯ সালে জাদুঘরটি *ওশ আঞ্চলিক জাদুঘর* নামে শুরু হয়।১৯৭৮ সালে ওশ শহরের ৩০০০ বছর পালন উপলক্ষ্যে সোভিয়েত যুগে জাদুঘরটির নির্মাণ কাজ সম্পন্ন হয়। এটি গুহা আকৃতির যার প্রবেশপথে একটি কাঁচে মোড়া কংক্রিটের তোরণ আছে।

সুলায়মান (সলোমন) কুরআনের একজন নবী, এবং পর্বতটিতে একটি মাজার রয়েছে যা তার কবর হিসেবে চিহ্নিত করা হয়। জনশ্রুতি আছে যেসব নারী পাহাড়ের শীর্ষে উঠে খোল জায়গায় হামাগুড়ি দেয় তারা সুস্থ শিশু জন্ম দেবে। পর্বতমালার গাছ এবং ঝোপগুলিতে অসংখ্য ছোট ছোট কাপড়ের "প্রার্থনা পতাকা" বেধে দেওয়া হয়েছে।

সুলাইমান পর্বতের শীর্ষে পাথরের গঠন
ইউনেস্কোর মতে, পর্বত "মধ্য এশিয়াতে কোন পবিত্র পর্বতের সবচেয়ে সম্পূর্ণ উদাহরণ এটি যা কয়েক হাজার বছর ধরে পূজ়িত হয়ে আসছে। করে"।] এই স্থানটি এখনও স্থানীয় মুসলমানদের কাছে একটি জনপ্রিয় স্থান। সর্বোচ্চ শিখর পর্যন্ত সিঁড়ি আছে যেখানে ১৫১২ খ্রিস্টাব্দে বাবরের দ্বারা নির্মিত একটি ছোট মসজিদটি দাঁড়িয়ে আছে। মসজিদের বেশিরভাগ অংশ বিশ শতকের শেষের দিকে পুনর্গঠন করা হয়েছিল।

পাথুরে পাহাড়টিতে এছাড়াও জাতীয় ঐতিহাসিক এবং প্রত্নতাত্ত্বিক জাদুঘর কমপ্লেক্স সুলাইমান অবস্থিত যা সোভিয়েত যুগে নির্মিত হয়েছিল, এই এলাকা এবং এর ইতিহাস থেকে প্রাপ্ত প্রত্নতাত্ত্বিক নিদর্শন এখানে সংরক্ষিত আছে। পর্বতের নিম্ন ঢাল একটি সমাধিক্ষেত্র দ্বারা বেষ্টিত।

তথ্যসূত্র
---------

1. ↑  "Sulaiman-Too Sacred Mountain"। *UNESCO*। সংগ্রহের তারিখ ৯ আগস্ট ২০১৪।
আকার
----

জামচাঁদাএর প্রসারিত অবস্থায় ডানার আকার ৭০-৮৫ মিলিমিটার দৈর্ঘ্যের হয়।

বিস্তৃতি
--------

ভারত, শ্রীলঙ্কা, পাকিস্তান, আফগানিস্তান, নেপাল, ভূটান এবং মায়ানমার এর বিভিন্ন অঞ্চলে এদের দেখতে পাওয়া যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** কালো বর্নের হয়। উভয় ডানায় একটি করে ডিম্বাকৃতি সাদা বড় ডিসকাল ছোপ বিদ্যমান। সাদা ডিসকাল ছোপগুলি ঝলমলে কালচে নীল আঁশে আবৃত। সেই কারনে আলোর বিশেষ কৌনিক প্রতিফলনে ছোপগুলি উজ্জ্বল নীল রঙের দেখায়। সামনের ডানায় শীর্ষভাগে ছোট একটি অনুরূপ ছোপ দেখা যায়।

আচরণ
----

সুলভদর্শন এই প্রজাতির উড়ান দ্রুত। উন্মুক্ত অঞ্চল, জঙ্গলের কিনারা এবং জঙ্গলের পথ, নদী অথবা ঝর্নার কিনারা এদের পছন্দের বিচরনক্ষেত্র। এরা রোদ পোহাতে এবং ফুলের মধু পান করতে পছন্দ করে।

স্ত্রী প্রকার তামট প্রজাতিকে চেহারা এবং স্বভাব দুই ভাবেই চমৎকার নকল করে। জামুই প্রজাতির স্ত্রী প্রকারকে যেমন পুরুষ প্রকারের মত প্রায়ই দেখা যায়; যদিও জামচাঁদাএর স্ত্রী প্রকারের দেখা খুব কম মেলে। এরা সাধারনত, ঝোপঝাড় এবং ঘন জঙ্গলের ভিতরে দৃষ্টির নাগালের বাইরে থাকে। লোকালয়ে অথবা বাড়ীর মধ্যে এদের কখনো দেখা যায় না। জামচাঁদা এর পুরুষ প্রকারও জামুই এর পুরুষের ন্যায় কলহপ্রবন স্বভাবের নয় এবং এরা ভূমির কাছাকাছি কম উচ্চতায় অবস্থান করে।

মাঝারিরকম বৃষ্টিপাত যুক্ত অঞ্চল এবং উন্মুক্ত জায়গায় মূলত বর্ষাকালে এদের খুব বেশী দর্শন মেলে। দক্ষিণ ভারতে ৭০০০ ফুট উচ্চতা পর্যন্ত এদের প্রাচুর্য লক্ষনীয়। উত্তর ভারতে ৪৫০০ ফুটের বেশী উচ্চতায় এরা সুলভ নয়, তবে ৭০০০ ফুট উচ্চতা পর্যন্ত কখনো কখনো এদের দর্শন মেলে। উপযুক্ত বাসভূমিতে প্রায় সারাবছরই এদের বিচরণ চোখে পড়ে।

তথ্যসূত্র
---------

1. ↑  R.K. Varshney; Smetacek, Peter (২০১৫)। *A Synoptic Catalogue of the Butterflies of India*। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 206। আইএসবিএন 978-81-929826-4-9। ডিওআই:10.13140/RG.2.1.3966.2164। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা 110।

বহিঃসংযোগ
---------


উইকিমিডিয়া কমন্সে **জামচাঁদা** সংক্রান্ত মিডিয়া রয়েছে।
লক্ষোটা প্রাসাদ
**জামনগর জেলা** ভারতের গুজরাত রাজ্যের একটি জেলা যা গুজরাত রাজ্যের কচ্ছ উপসাগরের দক্ষিণ উপকূলে অবস্থিত। এর সদর দফতর জামনগর নামক শহরটিতে অবস্থিত। এ জেলায় বেশ কয়েকটি বৃহৎ ভারতীয় কোম্পানির উৎপাদন কারখানা রয়েছে, যেমন রিলায়েন্স এবং এসার। এর পর্যটন আকর্ষণের মধ্যে বেশ কয়েকটি প্রাসাদ রয়েছে, মেরিন ন্যাশনাল পার্ক এবং একটি পাখি অভয়ারণ্য, যা খিজাদিয়া পাখি অভয়ারণ্য নামে পরিচিত।

জলবায়ু
-------

জামনগর জেলা একটি উত্তপ্ত আধা-শুষ্ক জলবায়ু অঞ্চলে অবস্থিত। তিনটি নির্ধারিত ঋতু রয়েছে। "উষ্ণ" মৌসুম মার্চ থেকে মে অবধি স্থায়ী হয় এবং অত্যন্ত উষ্ণ এবং আর্দ্র থাকে, অত্যন্ত বিরল মৌসুমী বৃষ্টিপাতের সাথে "ভেজা" মৌসুমের যাত্রা করার আগে গড়ে প্রায় ৬৩০ মিলিমিটার (২৫ ইঞ্চি) বৃষ্টিপাত হয়। তবে এটি ১০০ মিলিমিটার (৩.৯ ইঞ্চি) চেয়ে কম। ১৯১১ এবং ১৯৩৯ সালে ১,৫০০ মিলিমিটারের (৫৯.১ ইঞ্চি) বেশি ছিল এবং ২০১০ সালে ১,৫০০ মিলিমিটার (৫৯.১ ইঞ্চি) ছিল। ক্রান্তীয় ঘূর্ণিঝড় কখনও কখনও এই সময়কালে অঞ্চলটিকে আঘাত হানে। অক্টোবর থেকে ফেব্রুয়ারি মাসের "শীতল" মৌসুম, যাতে দিনের বেলা গরম থাকে তবে স্বল্প বৃষ্টিপাত, কম আর্দ্রতা এবং শীতল রাত থাকে, তাই এটি বছরের সবচেয়ে আরামদায়ক সময়।

১৯৯০ সালের মে মাসে সর্বোচ্চ রেকর্ড করা তাপমাত্রা ছিল ৪৭° সে (১১৭° ফা) ১৯৮৪ সালের ৫ ফেব্রুয়ারি সর্বনিম্ন রেকর্ড করা তাপমাত্রা ছিল ১° সে (৩৪° ফা)।

জনসংখ্যার উপাত্ত
----------------

২০১১ সালের ভারতীয় জনগণনা অনুসারে জামনগর জেলার জনসংখ্যা ২,১৬০,১৯৯ জন, যা নামিবিয়া রাষ্ট্রের জনসংখ্যার সমান বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমান। এ জনসংখ্যা এটিকে ভারতের জনসংখ্যার ২১২তম জনবহুল জেলায় পরিণত করেছে (ভারতের মোট ৬৪০টি জেলার মধ্যে)। জেলার জনসংখ্যার ঘনত্ব প্রতি বর্গ কিলোমিটারে ১৫৩ জন বা প্রতি বর্গ মাইলে ৪০০ জন জনসংখ্যা রয়েছে। ২০০১-২০১১ এর দশকে জেলার জনসংখ্যা বৃদ্ধির হার ছিল ১৩.৩৮%। জামনগর জেলার লিঙ্গ অনুপাত প্রতি ১০০০ জন পুরুষের বিপরীতে ৯৩৮ জন মহিলা রয়েছে। ২০০১ সালের তথ্য মোতাবেক জেলার স্বাক্ষরতার হার ৬৬.৪%, যা ২০১১ ছিল ১৪.৪%।

২০১১ সালের আদমশুমারির সময়ে জেলার ৮৭.৭৮% জনগোষ্ঠী গুজরাটি, ৬.২৮% সিন্ধি এবং ২.৩৩% হিন্দি তাদের প্রথম ভাষা হিসাবে কথা বলেছিল।

তালুক (প্রশাসনিক বিভাগ)
-----------------------

* জাম যোধপুর
* জোদিয়া
* ধরোল
* জামনগর
* লালপুর
* কালাবাদ উপজেলা

যোগাযোগ
-------

জামনগর জেলার সদরে একটি বিমানবন্দর রয়েছে (আইএটিএ: জেজিএ - আইসিএও: ভিএজেএম), যা থেকে মুম্বই (বোম্বে) প্রতিদিনের সরাসরি বিমান চলাচল করে। বিমানবন্দরটি ভারতীয় বিমানবাহিনীর একটি সামরিক ছিটমহল যা বাণিজ্যিক বিমানের অনুমতি দেয়।

তথ্যসূত্র
---------

1. ↑  "Jamnagar District Map"। Mapsofindia.com। ২০১১-০৯-১২। সংগ্রহের তারিখ ২০১৪-০৩-১২।
2. ↑  Mustak Amin Mepani। "Jamnagar the beautiful - Tourist information"। Jamnagar.org। সংগ্রহের তারিখ ২০১৪-০৩-১২।
3. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
4. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Namibia 2,147,585
5. ↑  "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। New Mexico - 2,059,179
6. ↑  2011 Census of India, Population By Mother Tongue
একটি টেলিগ্রাফের **গ্রাহক-যন্ত্র**, এবং নিচে ডানদিকের কোনায় একটি **প্রেরক-যন্ত্রের** **চাবি** (key) দেখা যাচ্ছে
**টেলিগ্রাফ** শব্দটি দিয়ে যে যন্ত্রকে বোঝানো হয় তা মূলতঃ বৈদ্যুতিক টেলিগ্রাফ। এই টেলিগ্রাফে বিদ্যুৎ বা তড়িৎ সংকেত ( electrical signal) ব্যবহার করে টেলিযোগাযোগ লাইন বা বেতার চ্যানেলের মাধ্যমে দূর দূরান্তে লিখিত বার্তা বা পত্র প্রেরণ করা হয়। তবে টেলিগ্রাফ দ্বারা শুধু বার্তা বা খবরটাই পাঠানো যায়, মূল লিখিত পত্রটিকে পাঠানো যায় না।

টেলিগ্রাফে বার্তাটিকে প্রথমে মোর্স কোডে রূপান্তরিত করে নেয়া হয় এবং তার পরে এই কোডটি টেলিগ্রাফের প্রেরক-যন্ত্রের সাহায্যে অন্যপ্রান্তে পাঠানো হয়। অন্যপ্রান্তেও একটি টেলিগ্রাফ থাকে যার *গ্রাহক-যন্ত্রে* কোড-বার্তাটিকে গ্রহণ করে আবার ভাষায় রূপান্তর করে গ্রাহকের কাছে পৌঁছে দেয়া হয়। বার্তা পাঠানোর এই পদ্ধতিকে বলে টেলিগ্রাফি, আর গ্রাহকের কাছে বার্তাটি যে রূপে পৌঁছে দেয়া হয় তাকে বলে টেলিগ্রাম।

বৈশ্বিক টেলিগ্রাফ ক্যাবল ১৯০১
টেলিগ্রাফ ছিল টেলিযোগাযোগ ব্যবস্থার প্রথম নিদর্শন যা মুহুর্তের মধ্যে দূর-দূরান্তের খবর এনে দিত মানুষের কাছে। এর সামাজিক এবং অর্থনৈতিক প্রভাব ছিল ব্যপক। যার ফলে আবিস্কারের মাত্র কয়েক দশকের মধ্যেই দেশ থেকে দেশে এবং সাগরের এপার-ওপারে টেলিগ্রাফের লাইন ছড়িয়ে পড়ে।

আরও দেখুন
---------

* মেরুজ্যোতি
* গুলিয়েলমো মার্কোনি

তথ্যসূত্র
---------

বহিঃসংযোগ
---------

* Morse Telegraph Club, Inc. (The Morse Telegraph Club is an international non-profit organization dedicated to the perpetuation of the knowledge and traditions of telegraphy.)
* 
* Shilling's telegraph- an exhibit of A.S. Popov Central Museum of Communications
* History of electromagnetic telegraph
* The first electric telegraphs
* The Dawn of Telegraphy (রুশ)
* Pavel Shilling and his telegraph- article in *PCWeek*, Russian edition.
* Distant Writing - The History of the Telegraph Companies in Britain between 1838 and 1868
* NASA - Carrington Super Flare  ওয়েব্যাক মেশিনে আর্কাইভকৃত ১ আগস্ট ২০০৯ তারিখে NASA 6 May 2008
* How Cables Unite The World - a 1902 article about telegraph networks and technology from the magazine *The World's Work*
ভারতের উত্তরাখন্ডের আলমোরা জেলার  অন্তর্গত **রানীক্ষেত** একটি শৈল এবং সেনানিবাস শহর।

রানীক্ষেতের  উচ্চতা  সমুদ্রতল থেকে  ১,৮৬৯ মিটার (৬,১৩২ ফু)  এবং হিমালয়ের পশ্চিমাঞ্চলীয় শিখরের দৃষ্টিমধ্যে।

রানীক্ষেত নেপালী শাসনাধীন ছিল, এবং ১৮১৬ -র কাছাকাছি সময়ে ব্রিটিশদের সহায়তায়, কুমায়ুনীরা (কুমায়ুন অঞ্চলের মানুষ) তাদের সক্ষম জেনারেল কাশীনাথ অধিকারীর নেতৃত্বে এটি জেতেন – যার নামে কাশীপুর টাউনের নামকরণ হয় (যেটি কোন এক সময়ে পাহাড়ের মুখ্য প্রবেশদ্বার ছিল এবং বর্তমানে  একটি শিক্ষামূলক এবং প্রাতিষ্ঠানিক কেন্দ্র।) – এখন এটি ভারতের অন্তর্ভুক্ত।

ইতিহাস
------

রানীক্ষেত, যার মানে হিন্দিতে রানীর তৃণভূমি, এটি একটি স্থানীয় কিংবদন্তি থেকে নামকরণ হয়, যে এখানে, রাজা সুধরদেব তার রানী পদ্মিনীর হৃদয় জয় করেছিলেন, যিনি পরবর্তীকালে তার বসবাসের জন্য এই স্থানটি বেছে নেন, এটির নাম দেন, রানীক্ষেত, যদিও এখানে কোন প্রাসাদ নেই। ভারতীয় গ্রীষ্মের তাপ থেকে বাঁচবার জন্য এই শৈলশহরটি ব্যবহার করত।

ভৌগোলিক উপাত্ত
--------------

রানীক্ষেতের গড় উচ্চতা১,৮৬৯ মি (৬,১৩২ ফু)। গ্রামের জলবায়ু খুবই শীতল। সেনানিবাস, দুটি ঢালু জুড়ে ছড়িয়ে আছে, প্রথমটি, ৫,৯৮৩ ফু (১,৮২৪ মি) উচ্চতায় রানিক্ষেত শৈলশিরা এবং দ্বিতীয়টি ৬,৯৪২ ফু (২,১১৬ মি) উচ্চতায়, চৌবাতিয়া শৈলশিরা।

রানী ঝিল রানীক্ষেত

সামরিক গুরুত্ব
--------------

১৯১৭ সালে  ব্রিটিশরা এখানে **কুমায়েন রেজিমেন্টে**র সদর দপ্তরটি প্রতিষ্ঠা করে । কুমায়েন রেজিমেন্টে প্রথা মেনে এখনো কুমায়ুন ব্রাহ্মণ ও ক্ষত্রিয়দের নির্বাচিত করা হয়। ১৯৭০ সালে এখানে **নাগা রেজিমেন্ট** গঠিত হয়। মূলত নাগাল্যান্ড বসতিদের নির্বাচিত করা হয়। ভারতীয় সেনাবাহিনী দ্বারা পরিচালিত কুমায়ুন রেজিমেন্টের (KRC) এবং নাগা রেজিমেন্টের সামরিক হাসপাতাল এখানে আছে।

বিদ্যালয়
---------

* শিব দত্ত পল্লীওয়াল আন্তঃ সরকারী কলেজ (পালি)
* কেন্দ্রীয় বিদ্যালয়, রানীক্ষেত
* অশোক হল বালিকা 'আবাসিক বিদ্যালয়
* জি ডি বিড়লা মেমোরিয়াল স্কুল
* আর্মি পাবলিক স্কুল, রানীক্ষেত
* জাতীয় আন্তঃ কলেজ, রানীক্ষেত
* ক্যান্টনমেন্ট স্কুল, রানীক্ষেত
* ক্যানোসা কনভেন্ট স্কুল, রানীক্ষেত
* বীরশিব উচ্চমাধ্যমিক বিদ্যালয়, রানীক্ষেত
* রানীক্ষেত (মিশন) ইন্টার কলেজ
* সরস্বতী শিশু মন্দির, রানীক্ষেত
* প্রস্তুতিমূলক পাবলিক জুনিয়র হাই স্কুল ঝালরি(রানীক্ষেত)
* মাউন্ট সিনাই স্কুল, রানীক্ষেত
* রীনা শিশু একাডেমী জুনিয়র উচ্চ বিদ্যালয়, রানীক্ষেত
* শ্রী রাম সংস্কৃত বিদ্যাপীঠ রাম মন্দির রানীক্ষেত

প্রচার মাধ্যম
-------------

রানীক্ষেতে ''আকাশবাণী রানীক্ষেত'' নামক আকাশবাণীর সম্প্রচার কেন্দ্র আছে। এটি এফএম ফ্রিকোয়েন্সি উপর সম্প্রচারিত হয়।

তথ্যসূত্র
---------

1. ↑  Ranikhet  ওয়েব্যাক মেশিনে আর্কাইভকৃত ২৩ জুন ২০০৮ তারিখে Official website of Nainital district.
2. ↑  History  ওয়েব্যাক মেশিনে আর্কাইভকৃত ২১ ডিসেম্বর ২০০৮ তারিখে www.ranikhetcantonment.org.in.

বহিঃসংযোগ
---------

* Ranikhet Cantonment Board Official website
* Ranikhet on wikimapia
* Explore Ranikhet with Almora Online
**বিশাখাপত্তনম ইস্পাত কারখানা** হল বিশাখাপত্তনমে রাষ্ট্রীয় ইস্পাত নিগম লিমিটেডের একটি সংহত ইস্পাত কারখানা। ১৯৭১ সালে প্রতিষ্ঠিত কারখানাটি মূল্য সংযোজিত ইস্পাত উৎপাদনে মনোনিবেশ করে।

ইতিহাস
------

১৯৭০ সালের ১৭ এপ্রিল ভারতের প্রধানমন্ত্রী ইন্দিরা গান্ধী বিশাখাপত্তনমে কেন্দ্র সরকারের ইস্পাত কারখানা স্থাপনের সিদ্ধান্তের কথা ঘোষণা করেন। পূর্ববর্তী ইউএসএসআর সরকারের সহায়তার প্রস্তাবের সঙ্গে, কিছু বছর পরে একটি সংশোধিত প্রকল্পের উন্নয়ন ঘটে। ৮.৪ এমটিপি-এর ধারণক্ষমতা সম্পন্ন একটি কারখানা স্থাপনের জন্য প্রকল্পের বিস্তারিত প্রতিবেদন ১৯৮০ সালের নভেম্বর মাসে প্রস্তুত করা হয় এবং ১৯৮১ সালের ফেব্রুয়ারি মাসে ইউএসএসআর-এর সঙ্গে কোক ওভেন, ব্লাস্ট ফার্নেস ও সিন্টার প্লান্টের কাজের নকশা প্রস্তুতির জন্য একটি চুক্তি স্বাক্ষরিত হয়। ১৯৮২ সালের জানুয়ারি মাসে প্রথম কংক্রিট দ্বারা ব্লাস্ট চুল্লির ভিত্তি স্থাপন করা হয়। স্থানীয় টাউনশিপ নির্মাণের কাজও একই সময়ে শুরু হয়।

বিশাখাপত্তনম ইস্পাত কারখানার দৃশ্য
১৯৭০-এর দশকে, কুরুপম জমিদাররা ভাইজাগ ইস্পাত কারখানার জন্য ৬,০০০ একর জমি অনুদান করেন। ১৯৮২ সালের ১৮ ফেব্রুয়ারি একটি নতুন সংস্থা "রাষ্ট্রীয় ইস্পাত নিগম লিমিটেড" (আরআইএনএল) গঠিত হয়। বিশাখাপত্তনম ইস্পাত কারখানাটি সেল থেকে পৃথক করা হয় এবং ১৯৮২ সালের এপ্রিল মাসে আরআইএনএল'কে বিশাখাপত্তনম ইস্পাত কারখানাটির কর্পোরেট সত্তা করা হয়।

তথ্যসূত্র
---------

1. ↑  "Vizag Steel production up"। *Business Standard*। ৪ সেপ্টেম্বর ২০১০। সংগ্রহের তারিখ ১৬ সেপ্টেম্বর ২০১০।
2. ↑  "A supreme sacrifice that brought VSP to Vizag"। *The Hans India*। The Hans India। সংগ্রহের তারিখ ২৩ এপ্রিল ২০১৮।
3. ↑  "Vizag Steel Plant in Visakhapatnam"। *Visakhapatanam Online*। India Online। সংগ্রহের তারিখ ২৩ এপ্রিল ২০১৮।

বহিঃসংযোগ
---------
চিকিৎসার ব্যবস্থাপত্র প্রতীক, যা ফিলিপাইনে উৎপাদিত কেবলমাত্র চিকিৎসকের ব্যবস্থাপত্র সাপেক্ষে লভ্য একটি ঔষধের স্বচ্ছ মোড়কের (ব্লিস্টার প্যাক) উপর মুদ্রিত দেখা যাচ্ছে
**চিকিৎসার ব্যবস্থাপত্র** বা **চিকিৎসকের ব্যবস্থাপত্র** একজন চিকিৎসক বা অন্যান্য দক্ষ স্বাস্থ্যসেবা অনুশীলনকারী দ্বারা নির্দেশিত আকারে প্রয়োগ করা হয় এমন একটি স্বাস্থ্যসেবা কর্মসূচি যা কোনও নির্দিষ্ট রোগীর সেবার পরিকল্পনাকে পরিচালনা করে।  শব্দটি প্রায়শই একজন ঔষধ প্রস্তুতিবিদের কাছ থেকে কেবলমাত্র চিকিৎসকের ব্যবস্থাপত্র সাপেক্ষে লভ্য ঔষধ (প্রেসক্রিপশন ড্রাগ) কিনতে রোগীর পক্ষে স্বাস্থ্যসেবা সরবরাহকারীর লিখিত অনুমোদনের বিষয়টি বোঝায়।

ধরন এবং সংজ্ঞা
--------------

চিকিৎসার ব্যবস্থাপত্রের প্রতীক
একটি ব্যবস্থাপত্রের সাতটি অংশ থাকে। যাই হোক, আধুনিক ব্যবস্থাপত্রের অভ্যাসের অনুযায়ী, এর অনেকগুলোই নৈমিত্তিক আর প্রযোজ্য হয় না।

এই জাতীয় ব্যবস্থাপত্র মেডিকেল আইনে ব্যবস্থাপত্র হিসাবে স্বীকৃত পাবে, এটি যদি তা উপযুক্ত দন্তচিকিৎসক, ভেষজ বিশেষজ্ঞ, শুশ্রূষাকারী, ঔষধ প্রস্তুতি ও ব্যবহারবিদ, চিকিৎসক, পশুচিকিৎসক, ইত্যাদি দ্বারা পূরণ করা হয়ে থাকে, যা এই জাতীয় চিকিৎসাগুলি লিখতে তাদের প্রাতিষ্ঠানিই অনুমতি আছে। হতে পারে এগুলি নিয়ন্ত্রিত উপাদানগুলি অথবা ব্যবস্থাপত্র ছাড়া লভ্য ঔষধগুলির চিকিৎসা।

বিষয়বস্তু
----------

একটি চিকিৎসার ব্যবস্থাপত্রে রোগীর নাম, বয়স, তারিখ, ক্ষেত্র বিশেষে শিশুদের ওজন লিখতে হয়। বামদিকে রোগীর রোগ সংক্রান্ত সমস্যাগুলো লিখতে হয়। এরপর চিকিৎসক রোগী পরীক্ষা করে কী কী অনুসন্ধান পেলেন সেগুলো লিখতে হয়। ডান দিকে আরএক্স চিহ্ন দিয়ে ওষুধের নাম লিখতে হয় এবং নিচে চিকিৎসকের স্বাক্ষর দিতে হয়। ওষুধ লেখার সময় ট্যাবলেট, ক্যাপসুল বা ইনজেকশন এটা লিখতে হয়। এটা কত মিলি, মাত্রা (ডোজ) কতটুকু, খাওয়ার আগে না পরে গ্রহণ করতে হবে, তা লিখতে হয়। সেইসঙ্গে ওষুধের নামটা অবশ্যই ইংরেজিতে লিখতে হয়। কেননা, ইংরেজিতে চিকিৎসার ব্যবস্থাপত্র লিখলে এটা বিশ্বের যেকোনও দেশের চিকিৎসক দেখতে পারবেন। রোগীর জন্য ব্যবস্থাপত্রের লেখা সহজবোধ্য করতে তা স্পষ্টভাবে এবং বড় হরফে লিখতে হয়। বিশ্ব স্বাস্থ্য সংস্থার নির্দেশনা রয়েছে চিকিৎসাপত্রে ওষুধের ‘শ্রেণীগত (জেনেরিক নাম)’ উল্লেখ করতে হবে, কোনো বাণিজ্যিক নাম উল্লেখ করা যাবে না।

তথ্যসূত্র
---------

1. ↑  Belknap, SM; Moore, H. (২০০৮)। "Application of Software Design Principles and Debugging Methods to an Analgesia Prescription Reduces Risk of Severe Injury from Medical Use of Opioids": 385–392। ডিওআই:10.1038/clpt.2008.24। পিএমআইডি 18388884।
2. ↑  "হাতে লেখা প্রেসক্রিপশনে অস্পষ্টতা রয়েই গেছে, বাংলা ট্রিবিউন,"। ২৪ জুন ২০২১ তারিখে মূল থেকে আর্কাইভ করা। সংগ্রহের তারিখ ১৮ জুন ২০২১।
3. ↑  "ব্যবস্থাপত্রে ওষুধের বাণিজ্যিক নাম, নিষেধ থাকা সত্ত্বেও লিখছেন চিকিৎসকরা, ইত্তেফাক, ১৮ জুন ২০২১"। ১৮ জুন ২০২১ তারিখে মূল থেকে আর্কাইভ করা। সংগ্রহের তারিখ ১৮ জুন ২০২১।

প্রবেশদ্বার: চিকিৎসাবিদ্যা
**গ্যারি জন ক্রকার** (ইংরেজি: Gary Crocker; জন্ম: ১৬ মে, ১৯৬২) বুলাওয়াওতে জন্মগ্রহণকারী প্রথিতযশা জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৩ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড কাউন্টি ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন **গ্যারি ক্রকার**।

প্রথম-শ্রেণীর ক্রিকেট
---------------------

বুলাওয়ের হ্যামিল্টনে হাই স্কুলের প্রাক্তন ছাত্র তিনি। ১৯৯০-৯১ মৌসুম থেকে ১৯৯৪-৯৫ মৌসুম পর্যন্ত গ্যারি ক্রকারের প্রথম-শ্রেণীর খেলোয়াড়ী জীবন চলমান ছিল। মাতাবেলেল্যান্ড দলের অধিনায়কের দায়িত্বে ছিলেন তিনি। দীর্ঘাকায়, প্রশস্ত হস্তের অধিকারী গ্যারি ক্রুকারে বামহাতি অল-রাউন্ডার হিসেবে বেশ সুনাম অর্জন করেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্ট ও ছয়টি একদিনের আন্তর্জাতিকে (ওডিআই) অংশগ্রহণ করেছেন গ্যারি ক্রকার। ২৫ মার্চ, ১৯৯৩ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৯২ তারিখে নিউজিল্যান্ডের বিপক্ষে সর্বশেষ টেস্টে অংশ নেন তিনি।

উদ্বোধনী টেস্ট খেলায় আলী শাহের আঘাতপ্রাপ্তির কারণে তার স্থলাভিষিক্ত হন। ১৯৯২ সালে জিম্বাবুয়ের ক্রিকেটের ইতিহাসের প্রথম টেস্টে খেলায় অংশগ্রহণ করার সৌভাগ্যের অধিকারী হন। তবে, ব্যর্থতার পরিচয় দেন। ৩০ বছর বয়সী গ্যারি ক্রকার ইতোপূর্বে জাতীয় দলে খেলার সুযোগ না পেলেও পূর্ব রাত্রে জরুরি বার্তা পেয়ে ৪৪০ কিলোমিটার ভ্রমণ শেষে পরদিন সকালে হারারেতে পৌঁছেন। টেস্টে ব্যর্থ হলেও একদিনের আন্তর্জাতিকের সূচনা বেশ বারো হয়েছিল। অর্ধ-শতকের পাশাপাশি ভারতের বিপক্ষে চার উইকেট লাভ করেন।

অবসর
----

পরবর্তী মৌসুমে ব্যবসায়িক ব্যস্ততার কারণে কাদোমায় চলে যান। সেখানে অনুশীলনীর অভাবের পাশাপাশি দূর্বল ক্রীড়াশৈলীর কারণে আর তাকে আন্তর্জাতিক ক্রিকেট অঙ্গনে খেলতে দেখা যায়নি।

১৯৯৩ সালে আন্তর্জাতিক ক্রিকেট খেলা থেকে অবসর গ্রহণ করেন। রাজনৈতিক অস্থিতিশীলতা ও অর্থনৈতিক মন্দাভাব বিরাজমান থাকায় মার্কিন যুক্তরাষ্ট্রে অভিবাসিত হন তিনি। বর্তমানে তিনি লস অ্যাঞ্জেলসে বসবাস করছেন ও হলিউড ক্রিকেট ক্লাবের সাথে সামাজিক স্তরের ক্রিকেটে অংশ নিচ্ছেন। তার সন্তান শন ক্রুকারে পেশাদারী পর্যায়ে গল্ফ খেলছেন। ক্রিকেট খেলার পাশাপাশি বেসবল খেলায়ও তিনি সিদ্ধহস্তের পরিচয় দিয়েছেন।

তথ্যসূত্র
---------

1. ↑  "India in Zimbabwe (1992 – 1993): Scorecard of only one Test"। Cricinfo। সংগ্রহের তারিখ জুলাই ৩, ২০১৯।
2. ↑  "Four young golfers qualify for The Open in Singapore"। Asian Tour। ২১ জানুয়ারি ২০১৮। ২৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৯।

আরও দেখুন
---------

* কেভিন আরনট
* অ্যালিস্টেয়ার ক্যাম্পবেল
* মনিকাল্যান্ড ক্রিকেট দল
* জিম্বাবুয়ের টেস্ট ক্রিকেটারদের তালিকা
* জিম্বাবুয়ের একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে গ্যারি ক্রকার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গ্যারি ক্রকার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
কমন গেটওয়ে ইন্টারফেসের গ্ৰাফিক চিত্র
**কমন গেটওয়ে ইন্টারফেস** (CGI) হল একটি সার্ভারে স্ক্রিপ্ট ও প্রোগ্রাম চালানোর নিয়ম-কানুনের গুচ্ছ। এটি উল্লেখ করে ওয়েব সার্ভার এবং ক্লায়েন্টের ওয়েব ব্রাউজারের মধ্যে কীভাবে এবং কি কি তথ্য আদান-প্রদান হয়।

অধিকাংশ ওয়েব সার্ভারের প্রতিটি ওয়েবসাইটের রুট ফোল্ডারে cg i-bin নামে একটি ডিরেক্টরী থাকে। কোন স্ক্রিপ্ট এই ডিরেক্টরীতে স্থাপন করতে হলে কমন গেটওয়ে ইন্টারফেস নিয়ম অবশ্যই মেনে চলতে হবে। উদাহরণস্বরূপ, cg i-bin ডিরেক্টরীতে উপস্থিত কোন স্ক্রিপ্টকে এক্সিকিউট করার অনুমতি দেওয়া হতে পারে, যখন ডিরেক্টরির বাইরে ফাইলগুলিকে এক্সিকিউট করতে দেয়া হয় না। এছাড়াও একটি CGI স্ক্রিপ্ট CGI এনভায়রনমেন্ট ভেরিয়েবল (যেমনঃ সার্ভার\_প্রটোকল এবং রিমোট হোস্ট)-র জন্য অনুমতি চাইতে পারে, যেটা মূলত স্ক্রিপ্টের আভ্যন্তরীণ ভেরিয়েবল হিসেবে ব্যবহৃত হয়।

যেহেতু CGI একটি স্ট্যান্ডার্ড ইন্টারফেস, এটি একাধিক ধরনের হার্ডওয়্যার প্ল্যাটফর্মে ব্যবহৃত হতে পারে এবং বিভিন্ন ধরনের ওয়েব সার্ভার সফটওয়্যার (যেমনঃ এপাচি এবং উইন্ডোজ সার্ভার) দ্বারা সমর্থিত হতে পারে। CGI স্ক্রিপ্ট এবং প্রোগ্রাম বিভিন্ন ধরনের ল্যাঙ্গুয়েজ (যেমনঃ সি++, জাভা এবং পার্ল) ব্যবহার করে লিখা সম্ভব। যদিও অনেক ওয়েবসাইট প্রোগ্রাম এবং স্ক্রিপ্টের জন্য CGI ব্যবহার করে, তবে ডেভেলপাররা বর্তমানে ওয়েব পেজে সরাসরি স্ক্রিপ্ট যুক্ত করে দেন।
**বিশাখা কন্টেইনার টার্মিনাল** (ভিসিটি) *বিশাখা কন্টেইনার টার্মিনাল প্রাইভেট লিমিটেড* দ্বারা পরিচালিত একটি কন্টেইনার টার্মিনাল। এটি বিশাখাপত্তনম বন্দরের অন্তর্গত। টার্মিনালটি ভারতের পূর্ব উপকূলের কেন্দ্রে অবস্থিত এবং মালাক্কা প্রণালীর নিকটতম, ফলে বিশাখা কন্টেইনার টার্মিনাল অন্ধ্রপ্রদেশ, তেলেঙ্গানা, ছত্তিসগড়, ওড়িশা, মহারাষ্ট্র, ঝাড়খণ্ড, মধ্যপ্রদেশ এবং পশ্চিমবঙ্গ রাজ্যের কন্টেইনার পণ্য পরিবহনের জন্য একটি আদর্শ প্রবেশদ্বার হিসাবে কাজ করে।

ইতিহাস
------

ডিপি ওয়ার্ল্ডের বিশাখা কনটেইনার টার্মিনাল (ভিসিটিপিএল) ২০০৩ সালে বঙ্গোপসাগরের গভীর জলের প্রবেশদ্বার হিসাবে খোলা হয়। এটি দেশের প্রথম কন্টেইনার টার্মিনাল, যা ভারতীয় শুল্ক দপ্তরের কাছ থেকে অনুমোদিত অর্থনৈতিক অপারেটর (এইও) হিসাবে শংসাপত্র পায়।

পরিকাঠামো
---------

### টার্মিনাল

ভিসিটি বা বিশাখা কন্টেইনার টার্মিনালের জলের প্রাকৃতিক গভীরতার ১৭ মিটার (দেশের গভীরতম)। বর্তমান টার্মিনালের ক্ষমতা বার্ষিক ০.৫৫ মিলিয়ন টিইইউ এবং ২০২১ সালের মধ্যে এটি ১.৫ মিলিয়নেরও বেশি টিইইউতে প্রসারিত হবে। টার্মিনালটি পোস্ট পানাম্যাক্স এসটিএস ক্রেন, আধুনিক ন্যাভিস স্পারসিএস এন ৪ সফটওয়্যার, ৩৬৬ টিরও বেশি রিফার প্লাগ পয়েন্ট, পর্যাপ্ত পাওয়ার ব্যাক আপ, ২ টি পূর্ণ দৈর্ঘ্যের রেলপথ এবং সম্পূর্ণ কম্পিউটারাইজড পরিবেশ সহ আধুনিক অবকাঠামোতে সজ্জিত। অঞ্চলটি মোট ১৬.৪ হেক্টর এলাকা নিয়ে গড়ে উঠেছে।

### যোগাযোগ

টার্মিনালটির সঙ্গে সুষ্ঠ আন্তঃদেশীয় অঞ্চলে রেল ও সড়ক যোগাযোগ রয়েছে এবং এর ফলে এনসিআর, নাগপুর, হায়দ্রাবাদ এবং রায়পুরে স্থানীয় অভ্যন্তরীণ অঞ্চল ও আইসিডিগুলিতে কার্গো চলাচলের জন্য মসৃণ প্রবেশাধিকার সরবরাহ করে।

তথ্যসূত্র
---------

1. ↑  "Visakha - India"। সংগ্রহের তারিখ ২২ এপ্রিল ২০২০।

বহিঃসংযোগ
---------
**কমনওয়েলথ একাদশ ক্রিকেট দল** ১৯৪৯ থেকে ১৯৬৮ সালের মধ্যে শতাধিক প্রথম-শ্রেণীর ক্রিকেট খেলায় অংশগ্রহণ করে। মূলতঃ ইংরেজ, অস্ট্রেলীয় এবং ওয়েস্ট ইন্ডিয়ানদের নিয়ে দলের পদচারণা শুরু হয়। দলটি ভারত উপমহাদেশেও সফর করে। পরবর্তীতে ইংল্যান্ডের প্রথম-শ্রেণীর ক্রিকেটে অংশ নেয়। এছাড়াও দলটি দক্ষিণ আফ্রিকা ও রোডেশিয়া সফর করেছিল।

উপমহাদেশ সফর
------------

১৯৪৯-৫০ মৌসুমে জক লিভিংস্টোনের নেতৃত্বে কমনওয়েলথ দল ভারতে ১৭, সিলনে ২ ও পাকিস্তানে ২টি প্রথম-শ্রেণীর খেলায় অংশ নেয়। ১৯৫০-৫১ মৌসুমে লেস অ্যামিস দলের নেতৃত্ব দেন। ভারতের বিপক্ষে ২৫টি ও সিলনের বিপক্ষে ২টি খেলায় অংশগ্রহণ করে। অস্ট্রেলীয় বেন বার্নেটের নেতৃত্বে ১৯৫৩-৫৪ মৌসুমে ২২টি প্রথম-শ্রেণীর ক্রিকেটে অংশ নেয়ার জন্য ভারত সফর করে। ১৯৬৪-৬৫ মৌসুমে পিটার রিচার্ডসনের নেতৃত্বে কমনওয়েলথ দল ভারতের বিপক্ষে একটিমাত্র খেলায় অংশগ্রহণ করে। কিন্তু পাকিস্তান সফরে তারা ১৪ খেলায় অংশ নেয়। ১৯৬৭-৬৮ মৌসুমে রিচি বেনো’র দল পাকিস্তান সফরে যায়। তন্মধ্যে কিছু খেলায় রজার প্রাইডক্স ও টনি লুইস দলের অধিনায়ক ছিলেন।

দক্ষিণ আফ্রিকা ও রোডেশিয়া সফর
------------------------------

অক্টোবর, ১৯৫৯ সালে কমনওয়েলথ একাদশ তিনটি প্রথম-শ্রেণীর খেলায় অংশগ্রহণের উদ্দেশ্যে দক্ষিণ আফ্রিকা সফর করে। এছাড়াও, সেপ্টেম্বর, ১৯৬২ আরও দু’টি খেলায় অংশগ্রহণের জন্য রোডেশিয়া গমন করে।

ইংল্যান্ড সফর
-------------

বাদ-বাকী সবগুলো খেলাই ইংল্যান্ডে অনুষ্ঠিত হয়। অধিকাংশ খেলাই ইংল্যান্ড একাদশের বিপক্ষে হয়েছিল। ব্যতিক্রম হিসেবে ১৯৫২ সালে সফরকারী ভারত ও ১৯৫৩ সালে এসেক্সের বিপক্ষে মাঠে নামে কমনওয়েলথ একাদশ।

তথ্যসূত্র
---------

1. ↑  "Commonwealth XI in South Africa 1959/60"। CricketArchive। ১৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৩ মে ২০১৫।
2. ↑  "Commonwealth XI in Rhodesia 1962/63"। CricketArchive। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৩ মে ২০১৫।
3. ↑  "Commonwealth XI v Indians 1952"। CricketArchive।
4. ↑  "Essex v Commonwealth XI 1953"। CricketArchive।

আরও দেখুন
---------

* ক্রিকেট প্রবেশদ্বার

* লেস অ্যামিস
* প্রথম-শ্রেণীর ক্রিকেট
* কমনওয়েলথ অব নেশনস
**ধার জেলা** হল ভারতের মধ্যপ্রদেশ রাজ্যের একটি জেলা। ধার শহরটির জেলা সদর।
জেলাটি ইন্দোরের বিভাগের অন্তর্গত।

ভূগোল
-----

বিন্ধ্য রেঞ্জ জেলার মধ্য দিয়ে পূর্ব ও পশ্চিমে চলে। জেলার উত্তরাংশ মালওয়া মালভূমিতে অবস্থিত। জেলার উত্তর-পশ্চিম অংশটি মাহি নদী এবং এর উপনদীগুলির জলাশয়ে অবস্থিত, যখন জেলার উত্তর-পূর্ব অংশ চম্বল নদীর জলাশয়ে অবস্থিত , যা যমুনা নদীর মাধ্যমে গঙ্গায় প্রবাহিত হয় । বিন্ধ্য পর্বতশৃঙ্গের দক্ষিণে জেলার অংশটি নর্মদা নদীর জলাশয়ে অবস্থিত , যা জেলার দক্ষিণ সীমানা তৈরি করে।

আয়তন ৮,১৫৩ বর্গ কিলোমিটার।

বিভাগ
-----

ধর জেলাটি 5টি মহকুমায় বিভক্ত: ধর , সর্দারপুর , বদনাওয়ার , মানাওয়ার এবং কুক্ষি । এই মহকুমাগুলিকে আরও 7টি তহসিলে বিভক্ত করা হয়েছে: ধর, বদনাওয়ার, ধরমপুরী, সর্দারপুর, মানাওয়ার, কুক্ষি এবং গান্ধওয়ানি।

এই জেলায় সাতটি বিধানসভা কেন্দ্র রয়েছে: সর্দারপুর , গান্ধওয়ানি , কুক্ষি , মানাওয়ার , ধরমপুরী , ধর এবং বদনাওয়ার । এই সবগুলি এই জেলার একমাত্র লোকসভা কেন্দ্রের অংশ: ধর লোকসভা কেন্দ্র ।

রাজনীতি
-------

জেলার আম্বেদকরনগর এর বিধায়ক উষা ঠাকুর বর্তমানে রাজ্য সরকারের পর্যটন মন্ত্রী। কুক্ষী-র বিধায়ক সুরেন্দ্র সিং বাঘেল রাজ্য সরকারের প্রাক্তন পর্যটন মন্ত্রী।

জনসংখ্যা
--------

২০১১ সালের ভারতীয় জনগণনা অনুসারে ধার জেলা মোট জনসংখ্যা ছিল ২,১৮৫,৭৯৩ জন .

যোগাযোগ
-------

এখানে রেলপথ স্থাপনা চলছে। ইন্দোর জংশন থেকে দাহোদ পর্যন্ত রেলপথটি ধর অতিক্রম করে নির্মিত হচ্ছে। 

সড়কপথে রাজ্যের অন্যান্য অংশের সাথে যুক্ত। কালাঘাটের কাছে নর্মদার ওপর সেতু রয়েছে যা মহারাষ্ট্রের সাথে যোগাযোগের অন্যতম মাধ্যম।

তথ্যসূত্র
---------

1. ↑  "Indore to Pune - Khalghat Sanjay Setu in Dhar district"।
**সুরেশচন্দ্র দে** (১২ ডিসেম্বর ১৮৯৮ — ?) একজন বাঙালি স্বাধীনতা সংগ্রামী ও শিক্ষাবিদ।

প্রারম্ভিক জীবন
---------------

সুরেশচন্দ্র দে ফরিদপুরের গয়ঘরে জন্মগ্রহণ করেন। পিতৃমাতৃহীন হয়ে মামার বাড়ি কাছাড়ে চলে আসেন। সেখানে তার বাল্যকাল কেটেছিল। ১৯১৮ সালে ফরিদপুরের চিকন্দী বিদ্যালয় থেকে বৃত্তি পেয়ে ম্যাট্রিক পাশ করেন তিনি। ঢাকা কলেজ থেকে আই এস সি পাশ করে ইংরেজি অনার্স নিয়ে পড়ার সময় স্বাধীনতা আন্দোলনে জড়িয়ে পড়েন।

কৃতিত্ব
-------

১৯২১ সাল থেকে ব্রিটিশবিরোধী আন্দোলনে অংশ নেন সুরেশচন্দ্র। তিনি অসহযোগ আন্দোলনে যোগদান করেছিলেন। অভয় আশ্রমের হরিপদ চট্টোপাধ্যায়, দেবেন সেন, মুনীন্দ্র ভট্টাচার্য ও আরো অনেক কর্মীর সাথে নবাবগঞ্জ থানার প্রত্যন্ত গ্রামে গ্রামে পৌছে দেন চরকা ও তুলা। মজুরি দিয়ে সেই সুতো কিনে এনে গ্রামের তাতিদের দিয়ে খদ্দরের কাপড় তৈরী করাতেন তারা। পরবর্তীকালে এম এ পাশ করে কলকাতার আশুতোষ কলেজে অধ্যাপনা করতেন সুরেশচন্দ্র। তার লেখা *মুক্তির মন্ত্র* নামে একটি নাটকের গ্রন্থ আছে।

তথ্যসূত্র
---------

1. ↑  প্রথম খন্ড, বসু, অঞ্জলি; সেনগুপ্ত, সুবোধচন্দ্র (২০১৩)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৫৯৫। আইএসবিএন 978-8179551356।
2. ↑  "পাতা:মুক্তির মন্ত্র - সুরেশচন্দ্র দে.pdf/১ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৪-১০।
**সুরেশচন্দ্র সমাজপতি**(ইংরেজি: Sureshchandra Samajpati) (৩০ মার্চ, ১৮৭০, ১৮ চৈত্র,১২৭৬ বঙ্গাব্দ - ১ জানুয়ারি, ১৯২১) ছিলেন ভারতীয় বাঙালি লেখক, সাহিত্য সমালোচক ও সম্পাদক।

জন্ম ও প্রারম্ভিক জীবন
----------------------

সুরেশচন্দ্র সমাজপতির জন্ম বৃটিশ ভারতের অধুনা পশ্চিমবঙ্গের কলকাতায়। পিতা গোপালচন্দ্র ঘোষাল সমাজপতি এবং মাতা  ঈশ্বরচন্দ্র বিদ্যাসাগরের জ্যেষ্ঠা কন্যা হেমলতা। সুরেশচন্দ্রের পৈতৃক নিবাস নদীয়া জেলার আঁশমালি গ্রামে। অল্প বয়সে পিতৃবিয়োগ হলে তিনি ও তার ভাই যতীশ মাতামহের গৃহে  প্রতিপালিত হন। শৈশবে মাতামহের কাছে গৃহে কাব্য, ছন্দ, অলঙ্কার ইত্যাদির সাথে বাংলা ও সংস্কৃতের শিক্ষা নেন।

সাহিত্যচর্চা ও কর্মজীবন
-----------------------

সুরেশচন্দ্র পনেরো-ষোল বছর বয়সেই সাহিত্যচর্চা শুরু করেন। প্রধানত সাহিত্য সমালোচক ও সম্পাদকরূপে পরিচিতি লাভ করেন। 'সাহিত্য কল্পদ্রুম' মাসিক  পত্রিকার সপ্তম সংখ্যা (মাঘ ১২৯৬ বঙ্গাব্দ) থেকে তিনি  সম্পাদনা শুরু করেন। এই পত্রিকা এপ্রিল, ১৮৯০ (১২৯৭  বঙ্গাব্দ) হতে "সাহিত্য" নামে প্রকাশিত হয়   এবং এর  সম্পাদক হিসাবে সাহিত্যজগতে বিশেষ খ্যাতি অর্জন করেন। এই পত্রিকাকে আশ্রয় করে একটি শক্তিশালী লেখকগোষ্ঠী গড়ে ওঠে। তদানীন্তন লব্ধপ্রতিষ্ঠ প্রায় সকলের রচনাই পত্রিকায় স্থান পেত। সেজন্য  সুরেশচন্দ্র সমাজপতি সত্যই সাহিত্যজগতের সমাজপতি ছিলেন। তার দ্বারা সমালোচনা-সাহিত্য বহুল পরিমানে পুষ্ট হয়ছে। তিনি সাহিত্যিক সৃষ্টির কাজে যথেষ্ট প্রতিভার পরিচয় দিয়ে গেছেন। এই কারণে তিনি শুধু একজন সাহিত্যিক গণ্য না হয়ে যুগ-হিসাবে গণ্য হয়ে থাকেন। প্রখ্যাত সাংবাদিক ও সাহিত্যসেবী হেমেন্দ্রপ্রসাদ ঘোষ তার কাছে সাংবাদিকতার পাঠ নেন এবং দীর্ঘদিন দৈনিক, সাপ্তাহিক ও মাসিক বসুমতীর সম্পাদক ছিলেন। সুরেশচন্দ্র  'সাহিত্য' মাসিক পত্রিকা ছাড়াও আরো অনেক  পত্রিকা তিনি সম্পাদনা করেন।  সেগুলি হল-

* *বসুমতী*
* *সন্ধ্যা*
* *নায়ক*
* *বাঙালি*

সুরেশচন্দ্র দীর্ঘদিন বঙ্গীয় সাহিত্য পরিষদের অন্যতম পরিচালক ছিলেন। স্বদেশী আন্দোলনের সময় বাগ্মী হিসাবেও তার যথেষ্ট খ্যাতি ছিল। তিনি তার বাংলা  ভাষণে কখনো ইংরাজী শব্দ ব্যবহার করতেন না। তার রচিত গ্রন্থগুলি হল-

* *কল্কিপুরাণ* (১৮৮৬)
* *সাজি* (১৯০০)
* *রণভেরী* (১৯১৫)
* *ইউরোপের মহাসমর* (১৯১৫)
* *ছিন্নহস্ত* (১৯১৫)

"রণভেরী" হল আর্থার কোনান ডয়েলের To Arms এর এবং  "ইউরোপের মহাসমর" ডবলিউ  এল কোটনী ও জে এম কেনেডি প্রণীত  How the War Began  এর  বাংলা অনুবাদ। সম্পাদিত গ্রন্থগুলি হল -

* *আগমনী* (১৯১৯)
* *কবিতাপাঠ* (১৯২১)
* *বঙ্কিমপ্রসঙ্গ* (১৯২১)

"বঙ্কিমপ্রসঙ্গ" ১৯২১ খ্রিস্টাব্দে  সুরেশচন্দ্রের মৃত্যুর পর প্রকাশিত হয়।

এছাড়া তার রচনা বিভিন্ন মাসিক পত্রিকায় প্রকাশিত হয়েছে।

জীবনাবসান
---------

সুরেশচন্দ্র সমাজপতি ১৯২১ খ্রিস্টাব্দের পয়লা জানুয়ারি প্রয়াত হন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট,২০১৬, পৃষ্ঠা ৮২০, আইএসবিএন ৯৭৮-৮১-৭৯৫৫-১৩৫-৬
2. ↑  শিশিরকুমার দাশ  (২০১৯)। সাহিত্য সংসদ, কলকাতা। পৃষ্ঠা ২৩৩। আইএসবিএন 978-81-7955-007-9 `|আইএসবিএন=` এর মান পরীক্ষা করুন: checksum (সাহায্য)।  অজানা প্যারামিটার `|  
শিরোনাম=` উপেক্ষা করা হয়েছে (সাহায্য); `|শিরোনাম=` অনুপস্থিত বা খালি (সাহায্য)
###### 

**চিকমাগালুর** (ইংরেজি: Chikmagalur) ভারতের কর্ণাটক রাজ্যের চিকমাগালুর জেলার জেলার মূল শহর। কফি চাষ বিশেষত কফির গাছ প্রায় প্রত্যেক বাড়িতেই। এখানে গৃহস্থরা এককথায় সম্পন্ন। ভারতের অন্যান্য অঞ্চলের সঙ্গে তুলনা করলে এদের আর্থিক স্থিতি অনেক উণ্ণতমানের।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৩°১৯′ উত্তর ৭৫°৪৭′ পূর্ব﻿ / ﻿১৩.৩২° উত্তর ৭৫.৭৮° পূর্ব﻿ / 13.32; 75.78। সমুদ্র সমতল হতে এর গড় উচ্চতা হল ১০৩৭ মিটার (৩৪০২ ফুট।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে চিকমাগালুর শহরের জনসংখ্যা হল ১০১,০২২ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে চিকমাগালুর এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "Chikmagalur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের কর্ণাটক রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণের মাধ্যমে উইকিপিডিয়াকে সাহায্য করতে পারেন।* |
**সুরেন্দ্রনাথ কুশারী** (? - ৭ মে, ১৯১৭) একজন বাঙালি বিপ্লবী ও ভারতের স্বাধীনতা আন্দোলনের শহীদ।

প্রারম্ভিক জীবন
---------------

সুরেন্দ্রনাথ কুশারী ব্রিটিশ ভারতের খুলনা জেলার সাতবেড়িয়ায় জন্মগ্রহ করেন। পিতার নাম রামলাল কুশারী। তিনি ১৯১৩ সালে দৌলতপুর কলেজে পড়ার সময় বিপ্লবী ভূপেন্দ্র কুমার দত্তর সংস্পর্শে আসেন ও যুগান্তর বিপ্লবী দলে যোগদান করেন। দলের কাজ করার উদ্দেশ্য কলকাতায় আসেন এবং রিপন কলেজে (অধুনা সুরেন্দ্রনাথ কলেজ) বি.এ তে ভর্তি হন।

বিপ্লবী কর্মকাণ্ড
-----------------

১৯১৭ সালের ৭ মে কলকাতার আর্মেনিয়ান স্ট্রীটের এক গয়নার দোকানে সশস্ত্র রাজনৈতিক ডাকাতিতে অংশ নিলে দোকানের মালিকপক্ষের সাথে গুলি বিনিময়ে গুরুতরভাবে আহত হন। বিপ্লবীরা প্রায় সাড়ে পাঁচ হাজার টাকা মূল্যের গহনা লুঠ করেন। তারা আহত সুরেন্দ্রনাথকে মোটরে করে নিমতলা গঙ্গার ঘাটে নিয়ে আসেন ও নৌকাযোগে ওপারে যান। কিন্তু আহত সুরেন্দ্রনাথকে সংগে নিয়ে যেতে হলে বাকিরা ধরা পড়বেন এই আশঙ্কায় স্বয়ং তিনিই বাকি দুই বিপ্লবী ভূপেন্দ্র কুমার দত্ত ও কুন্তল চক্রবর্তীকে দৃঢ়ভাবে অনুরোধ করেন তাকে গুলি করে হত্যা করতে। বাধ্য হয়ে তারা এই বিপ্লবী সাথীকে হত্যা করে আত্মগোপন করেন।

তথ্যসূত্র
---------

1. ↑  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৮৮।
**ওমর সামাদ** ২০১৪ সাল থেকে আফগানিস্তানের প্রধান নির্বাহী আবদুল্লাহর জ্যেষ্ঠ উপদেষ্টা ছিলেন। তিনি ২০০৪ থেকে ২০০৯ পর্যন্ত কানাডায়এবং ২০০৯ থেকে ২০১১ পর্যন্ত ফ্রান্সে আফগান রাষ্ট্রদূত হিসেবে কাজ করেছেন। ওয়াশিংটন ডিসি ২০১২-১৩ সালে *ইউনাইটেড স্টেটস পিস অফ পিস*-এ জ্যেষ্ঠ আফগান বিশেষজ্ঞ হিসাবে কাজ করার পরে তিনি ২০১৩-১৪ সালে ওয়াশিংটন, ডিসি-র *নিউ আমেরিকা ফাউন্ডেশন*-এর জ্যেষ্ঠ মধ্য এশিয়া সহকর্মী ছিলেন।

প্রাথমিক জীবন
-------------

সামাদ ওয়াশিংটন ডিসিতে আমেরিকান বিশ্ববিদ্যালয় থেকে স্নাতক ডিগ্রি অর্জন করেন, যেখানে তিনি ১৯৯১ সালে যোগাযোগ ও আন্তর্জাতিক বিষয়ক বিষয়ে স্নাতক ডিগ্রি লাভ করেন। তিনি ২০০৬ সালে ম্যাসাচুসেটস-এর টুফ্টস বিশ্ববিদ্যালয়ের *ফ্লেচার স্কুল অফ ল* এবং *ডিপ্লোমাসি* থেকে আন্তর্জাতিক সম্পর্কের *(জিএমএএপি)* বিষয়ে স্নাতকোত্তর ডিগ্রি অর্জন করেন।

পেশা
----

সামাদ ১৯৮১ এবং ২০০১ সালের মধ্যে আমেরিকার আইটি প্রাইভেট সেক্টরের ক্ষেত্রে *ডেটাক্রাউন ইনকর্পোরেটেড*, *ইলেক্ট্রনিক ডেটা সিস্টেমস (ইডিএস)* এবং *ওয়াশিংটন মেট্রোপলিটন এরিয়া ট্রানজিট অথরিটি (ডব্লুএমটিএ)*-এর মতো কর্পোরেশনগুলোতে কাজ করেছিলেন। ১৯৮০ এবং ১৯৯০-এর দশক জুড়ে তিনি আফগানিস্তানে স্বাধীনতা এবং গণতন্ত্রের পক্ষে ছিলেন। ১৯৯৬ সালে তিনি ভার্জিনিয়ায় অবস্থিত আফগানিস্তান তথ্য কেন্দ্রের অংশ হিসাবে *আজাদী আফগান রেডিও* এবং এর ওয়েবসাইট চালু করেছিলেন। ১১ই সেপ্টেম্বরের হামলার পরে, তিনি আফগানিস্তানের বন চুক্তির সময় সিএনএন-এর ভাষ্যকার ও বিশ্লেষক হিসাবে কাজ করেছিলেন।

তিনি ২০০৪ সালের অক্টোবর থেকে জুন ২০০৯ পর্যন্ত কানাডায় আফগান রাষ্ট্রদূত এবং জুন ২০০৯ থেকে জুলাই ২০১১ পর্যন্ত ফ্রান্সে রাষ্ট্রদূতের দায়িত্ব পালন করেছেন। তিনি চিলির প্রথম আফগান অনাবাসী রাষ্ট্রদূত এবং মোনাকোর আধিপত্য (২০১০) হিসাবে স্বীকৃত হয়েছিলেন। কূটনৈতিক ক্যারিয়ারে (২০০১ থেকে ২০১১) তিনি জাতিসংঘ, এনএএম, ইসলামিক সম্মেলন এবং টোকিও (২০০২) ও বার্লিন (২০০৪) পুনর্গঠন সম্মেলনসহ আফগানিস্তানের বিশেষায়িত সম্মেলনে আফগান প্রতিনিধি দলের সদস্য ছিলেন। তিনি আফগানিস্তান-মার্কিন-পাকিস্তানের সাথে ত্রিপক্ষীয় সুরক্ষা কমিশনে বৈদেশিক মন্ত্রণালয়ের প্রতিনিধিত্ব করেছিলেন। তিনি জানুয়ারি ২০১২ থেকে জানুয়ারি ২০১৩ পর্যন্ত ওয়াশিংটন, ডিসির *ইউনাইটেড স্টেটস অফ পিস*-এর আফগান জ্যেষ্ঠ বিশেষজ্ঞ ছিলেন।

তিনি কাবুলে ডিসেম্বর ২০০১ থেকে সেপ্টেম্বর ২০০৪ সাল পর্যন্ত পররাষ্ট্র মন্ত্রণালয়ের মুখপাত্র ও তথ্য এবং মিডিয়া বিভাগের মহাপরিচালক ছিলেন। এ সময় তিনি একজন উপদেষ্টা, বক্তৃতা-লেখক ও মন্ত্রণালয়ের সংস্কার কমিটির সদস্য হিসেবে দায়িত্ব পালন করেন।

তিনি জ্যেষ্ঠ মধ্য এশিয়া সহকর্মী ছিলেন *নিউ আমেরিকা ফাউন্ডেশন ওয়াশিংটন, ডিসি* এবং *সিল্করোড কনসাল্টিং এলএলসি*-র সভাপতি।

ব্যক্তিগত জীবন
--------------

সামাদ সংসার জীবন থেকে আলাদা হয়ে গেছেন এবং সোলেইমান ও আরমান নামে তার দুটি সন্তান রয়েছে।

তথ্যসূত্র
---------

1. 1 2 3 4  "Omar Samad"। United States Institute of Peace। ২৩ মে ২০১২ তারিখে মূল থেকে আর্কাইভ করা। সংগ্রহের তারিখ ৭ জুন ২০১২।
2. 1 2 3 4 5  "New America Foundation: Omar Samad"। ২৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৯।
3. ↑  Garcia, J. Malcolm (২০০৯-০৯-০২)। *The Khaarijee: A Chronicle of Friendship and War in Kabul*। Beacon Press। পৃষ্ঠা 116–। আইএসবিএন 9780807000571। সংগ্রহের তারিখ ৭ জুন ২০১২। [*স্থায়ীভাবে অকার্যকর সংযোগ*]
**শহীদ ওহাবপুর** বাংলাদেশের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন। বীর মুক্তিযোদ্ধা শহীদ ওহাব খাঁনের নামানুসারে এই ইউনিয়নের নামকরণ করা হয়।

আয়তন
-----

আয়তন: ৪৫৪৩ একর (১৮.৪বর্গ কিলোমিটার)। ইউনিয়নে ২৩৬৯টি বাড়ি রয়েছে।

জনসংখ্যা
--------

১৯৯১ আদমশুমারির (লোক গণনা) অনুযায়ী শহীদ ওহাবপুর ইউনিয়নর জনসংখ্যা ছিল ১২,৯২১ জন। বর্তমানে শহীদ ওহাবপুর ইউনিয়নের জনসংখ্যা ১৪,৭৮৯ জন (পুরুষ ৭৭৮৭ জন ও নারী ৭০০২ জন)।

অবস্থান ও সীমানা
----------------

গোয়ালন্দমোড় থেকে ২ কিলোমিটার দক্ষিণ-পশ্চিমে শহীদওহাবপুর ইউনিয়ন অবস্থিত। এর উত্তরে রুপপুর, দক্ষিণে বড় নুরপুর, পূর্বে মধুপুর এবং পশ্চিমে দর্প নারায়ণপুর।

প্রশাসনিক কাঠামো
----------------

শহীদ ওহাবপুর ইউনিয়ন রাজবাড়ী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার রাজবাড়ী সদর থানার আওতাধীন। এটি ১০টি মৌজায় বিভক্ত।

ইতিহাস
------

ব্রিটিশ শাসনামলের আনুমানিক ১৯৪৩ সালে প্রথম গোয়ালন্দ মহকুমার অধীনে বর্তমান বসন্তুপুর ও শহীদ ওহাবপুর এই ২টি ইউনিয়ন নিয়ে মামুনপুর ইউনিয়ন গঠিত হয়েছিল।

ঔ সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হতো।

১৯৫০ সালে পাকিস্তান শাসন আমলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়।

১৯৭২ এ মামুনপুর ভাগ হয়ে বসন্তুপুর ও শহীদ ওহাবপুর ইউনিয়ন গঠিত হয়। শহীদ ওহাবপুর ইউনিয়ন পরিষদ চেয়ারম্যান এর দ্বায়ীত্ব পালন করেন, জনাব, বীর মুক্তিযোদ্ধা আব্দুস সাত্তার খাঁন।

বর্তমানে ১৪টি ছোট/বড় গ্রাম নিয়ে ৭নং শহীদ ওহাবপুর ইউনিয়ন পরিষদ।

৭নং শহীদ ওহাবপুর ইউনিয়ন পরিষদ নাম বীর মুক্তিযোদ্ধা শহীদ ওহাব খাঁন এর নাম অনুসারে নাম করণ করা হয়েছে। তিনি ছিলেন আব্দুর রহমানের ছোট ছেলে।

১৯৭১ সালে ৯ই ডিসেম্বর ফরিদপুর জেলার অন্তগত কানাইপুর, করিমপুর ব্রীজের পাশে পাক-বাহিনীর সম্মুখ যুদ্ধে তিনি শহীদ হন। এই বীর মুক্তি যোদ্ধার নামেই ৭ নং শহীদ ওহাবপুর ইউনিয়ন পরিষদ গঠিত হয়।

নামকরণ
------

১৯৭১ সালে ৯ই ডিসেম্বর ফরিদপুর জেলার অন্তগত কানাইপুর, করিমপুর ব্রীজের পাশে পাক-বাহিনীর সম্মুখ যুদ্ধে শহীদ হন ওহাব খাঁন। পরবর্তীতে এই বীর মুক্তি যোদ্ধার নামেই ৭ নং শহীদ ওহাবপুর ইউনিয়ন পরিষদ গঠিত হয়।

শিক্ষা ব্যবস্থা
---------------

শহীদ ওহাবপুর ইউনিয়নের সাক্ষরতার হার ৩৪.৮৯৯%।

শিক্ষা প্রতিষ্ঠান
-----------------

মাধ্যমিক বিদ্যালয়
* ধুলদি জয়পুর বালিকা উচ্চ বিদ্যালয় -১৯৯৭ সালে স্থাপিত
* আলহাজ্ব নিজাম উদ্দিন উচ্চ বিদ্যালয় ০১/০১/১৯৫০ সালে স্থাপিত

প্রাথমিক বিদ্যালয়
* আলাদিপুর সরকারী প্রাথমিক বিদ্যালয় ১৯৫৫ ইং সালে স্থাপিত
* মধুপুর ছকিরন নেছা সরকারী প্রাথমিক বিদ্যালয় ১৯৯০ সালে স্থাপিত

মাদ্রাসা
* আহলাদীপুর দাখিল মাদ্রাসা

যোগাযোগ ব্যবস্থা
----------------

শহীদ ইউনিয়নে যোগাযোগের প্রধান সড়ক ঢাকা-খুলনা মহাসড়ক। সব ধরনের যানবাহনে যোগাযোগ করা যায়।

হাট-বাজার
---------

ইউনিয়নের প্রধান ২টি হাট/বাজার হল :
১।কুটির হাট

২।গোয়ালন্দ মোড়

এই সকল হাট বাজারে বিভিন্ন  প্রকার পন্য সামগ্রী ক্রয় ও বিক্রয় করা হয় । তাছাড়া এই কুটির হাটে সপ্তাহে দুটি হাট বসে শনিবার ও বুধবার । এবং ঐ হাটে সকাল ও বিকাল বিভিন্ন মাছ বিক্রয় করা হয় ।

তথ্যসূত্র
---------
**ইমাম আল-মুযানী রহঃ** (আবু ইব্রাহিম ইসমা'ইল ইবনে ইয়াহইয়া আল-মুযানী) একজন প্রসিদ্ধ ইসলামী আইনবিদ এবং ধর্মতত্ত্বের পণ্ডিত ছিলেন। শাফি'ঈ ফিকহের একজন নেতৃস্থানীয় স্কলার ছিলেন। তিনি ছিলেন কায়রোর অধিবাসী। ইমাম শাফি'ঈ রহঃ এর খুব কাছের ছাত্র ছিলেন তিনি। তাকে যেসব উপাধিতে ডাকা হয় সেগুলো হচ্ছে, আল-ইমাম, আল-'আল্লামাহ, ফাকিহুল মিল্লাহ এবং 'আলাম আয-যাহেদ। তিনি বিশেষ পারদর্শী ছিলেন বিচারিক রায় সংক্রান্ত বিদ্যায় এবং তাকে ইমাম শাফি'ঈ রহঃ এর (আইনবিজ্ঞানের) উত্তরাধিকারী হিসেবে বিবেচনা করা হয়ে থাকে। ইমাম শাফি'ঈ রহঃ তার ব্যাপারে বলেন, "আল-মুযানী হচ্ছে আমার ফিকহী ধারার পতাকা-বাহক"। তিনি কঠিন ভাবে দুনিয়াবিরাগী এক দীর্ঘ জীবন অতিবাহিত করবার পর ৮৯ বছর বয়সে ২৬৪ হিজরির ২৪ রামাদান তারিখে মৃত্যুকে আলিঙ্গন করেন। তাকে ইমাম শাফি'ঈ রহঃ এর পাশে সমাহিত করা হয়।

কর্ম
----

তিনি আমাদের জন্য রেখে গেছেন বহু গুরুত্বপূর্ণ কাজ, তার বিখ্যাত কাজগুলোর মধ্যে উল্লেখযোগ্য হচ্ছে, ইমাম শাফি'ঈ রহঃ রচিত কিতাবুল উম্ম এর সংক্ষেপকরণ, ধর্মতত্ত্বের ওপর রচনা করেছেন শারহুস সুন্নাহ, যা সুন্নাহ অনুসরণকারীদের জন্য বিশেষ গুরুত্বপূর্ণ। তার অন্যান্য গুরুত্বপূর্ণ কাজগুলো হচ্ছে, আল জামি'উল কাবীর, আল-সাগীর, আল-মানসুর, আল-তারগীব ফিল 'ইল্ম, আল-মাসা'ইল আল-মু'তাবারা, এবং আল-ওয়াসা'ইক। তিনি সুপরিচিত তার বিখ্যাত কিছু তর্ক-বিতর্কের জন্য, যেগুলো আইনবিদ্যাকে কেন্দ্র করে হয়েছিল, তার বেশিরভাগ ডিবেট ছিল হানাফি আইনবিদদের সাথে। তিনি ছিলেন হানাফি ফিকহের অন্যতম শ্রেষ্ঠ স্কলার আবু জাফর আত-তাহাবী রহঃ এর চাচা।

তথ্যসূত্র
---------

1. ↑  "الكتب - سير أعلام النبلاء - الطبقة الرابعة عشر - المزني- الجزء رقم12"। *library.islamweb.net*। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৭।
**দেলিও মরোয়োন এস্তেবানেস** (ইংরেজি: Delio Morollón; ২৩ জুলাই ১৯৩৭ – ১৭ ফেব্রুয়ারি ১৯৯২; **দেলিও মরোয়োন** নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বায়াদোলিদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।

স্পেনীয় ফুটবল ক্লাব বায়াদোলিদের যুব পর্যায়ের হয়ে খেলার মাধ্যমে মরোয়োন ফুটবল জগতে প্রবেশ করেন এবং পরবর্তীতে সালামাংকার যুব পরজায়ের খেলার মাধ্যমেই তিনি ফুটবল খেলায় বিকশিত হয়েছেন। ১৯৫৬–৫৭ মৌসুমে, সালামাংকার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সালামাংকার হয়ে ১ মৌসুম খেলার পর, পরবর্তী মৌসুমে তিনি বেয়ারে যোগদান করেন, সেখানেও তিনি ১ মৌসুম অতিবাহিত করেন। অতঃপর ১৯৫৮–৫৯ মৌসুমে, তিনি তার শৈশবের ক্লাব বায়াদোলিদে যোগদান করেন, যেখানে তিনি ৬ মৌসুমে ১৬০ ম্যাচে ৮৩টি গোল করেছেন। অতঃপর তিনি রিয়াল মাদ্রিদে যোগদান করেন, যেখানে মিগেল মুনিয়োসের অধীনে তিনি একটি লা লিগা শিরোপা জয়লাভ করেছেন। পরবর্তীতে তিনি সাবাদেয়, বায়াদোলিদ এবং পোনফেরাদিনার হয়ে খেলেছেন। সর্বশেষ ১৯৬৭–৬৮ মৌসুমে, তিনি পোনফেরাদিনা হতে কাস্তেয়োনে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।

স্পেন অনূর্ধ্ব-২১ দলের হয়ে খেলার পর ১৯৬৩ সালে, মরোয়োন স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি ২টি ম্যাচে অংশগ্রহণ করেছেন।

ব্যক্তিগতভাবে, মরোয়োন বেশ কিছু পুরস্কার জয়লাভ করেছেন, যার মধ্যে ১৯৫৮–৫৯ মৌসুমে পিচিচি পুরস্কার (সেহুন্দা দিভিসিওন) জয় অন্যতম। দলগতভাবে, ঘরোয়া ফুটবলে, মরোয়োন ২টি শিরোপা জয়লাভ করেছেন, যার মধ্যে ১টি বায়াদোলিদের হয়ে এবং ১টি রিয়াল মাদ্রিদের হয়ে জয়লাভ করেছেন।

অর্জন
-----

### দলগত

রিয়াল বায়াদোলিদ
* সেহুন্দা দিভিসিওন: ১৯৫৮–৫৯

রিয়াল মাদ্রিদ
* লা লিগা: ১৯৬৪–৬৫

### ব্যক্তিগত

* পিচিচি পুরস্কার (সেহুন্দা দিভিসিওন): ১৯৫৮–৫৯

তথ্যসূত্র
---------

1. ↑  "Delio Morollon"। *ট্রান্সফারমার্কেট*। সংগ্রহের তারিখ ২৫ অক্টোবর ২০২০।

বহিঃসংযোগ
---------

* বিডিফুটবলে দেলিও মরোয়োন (ইংরেজি)
* জাতীয় দলের পরিসংখ্যান (স্পেনীয়)
* ন্যাশনাল-ফুটবল-টিমস.কমে দেলিও মরোয়োন (ইংরেজি)
**ঘেঁটুপূজা** হল বাংলার এক অন্যতম লৌকিক দেবতা ঘেঁটুঠাকুরের উদ্দেশ্যে বাৎসরিক পূজা ও উৎসব। বাংলার লোকসংস্কৃতিতে বসন্ত ঋতুতে আবির্ভূত ছোঁয়াচে চর্মরোগের (খোস-পাঁচড়া) নিবারণের জন্য ফাল্গুন মাসের সংক্রান্তিতে ঘেঁটুর পূজার্চনা করা হয়। বর্তমানে পশ্চিমবঙ্গের উত্তর ও দক্ষিণ চব্বিশ পরগনা, হাওড়া, বাঁকুড়া জেলায় বাঙালি হিন্দুসমাজে ঘেঁটুপূজা হয়ে থাকে।

ঘেঁটু ঠাকুর
-----------

ঘেঁটু বা ঘণ্টাকর্ণ হলেন বাংলার জনসমাজের কল্পিত ঘৃণার্হ এক চর্মরোগের দেবতা, শিবের অনুচর এবং তীব্র হরিবিদ্বেষী। মঙ্গল দেবতা বিষ্ণুর বিপরীতে এই দেবতার অবস্থান, অনেকটা কার্তিকী অমাবস্যায় অনুষ্ঠিত অলক্ষ্মীপূজার মত। বসন্ত ঋতুতে খোস-পাঁচড়ার বাড়বাড়ন্ত যাতে না হয়, সেজন্য এই কাল্পনিক অশুভ দেবতাকে মেরে বিদায় জানানো হয়। পূজার অন্যতম উপকরণ ঘেঁটু ফুল (ভাট ফুল) থেকে দেবতার এরূপ নাম হয়ে থাকতে পারে। এই দেবতা (বিষ্ণুবিদ্বেষহেতু) বিষ্ণুনাম কর্ণগোচর যাতে না হয় সেজন্য দুইকানের পাশে সর্বদা ঘণ্টা ঝুলিয়ে রাখেন; তাই এঁর আরেক নাম 'ঘণ্টাকর্ণ'।

পূজার নিয়ম
-----------

প্রতি বছর ফাল্গুনের সংক্রান্তির সকালে এই পূজা অনুষ্ঠিত হয়। এই পূজার জন্য আলাদা করে পুরোহিতের দরকার হয় না, গৃহস্থ পুরুষ-মহিলারাই করতে পারে। পূজার জন্যে লাগে মুড়িভাজার পুরোনো ঝুলকালিমাখা একটি মাটির খোলা ('কেলে হাড়ি'), তেল হলুদে চোবানো অব্যবহার্য ছোট বস্ত্রখণ্ড, তিনটি কড়ি, ছোট ছোট তিনটি গোবর দিয়ে পাকানো পিণ্ড, ঘেঁটু ফুল, সিঁদুর, ধান ও দূর্বা ঘাস।

প্রথমে ব্রতিনীরা এলোচুলে বসে বাম হাতে মাটির খোলাটা নিকোনো জায়গায় বসিয়ে দেন। তার উপরে তিনটি গোবরের পিণ্ড লাগিয়ে সেগুলি কড়ি, সিঁদুর ঘেঁটু ফুল দিয়ে সেটি সাজানো হয়। খোলার উপরে বস্ত্রখণ্ডটি বিছিয়ে দেওয়া হয়। বাড়ির সামনে উঠোনে বা একটু দূরে রাস্তার তিনমাথা, চারমাথার ধারে জনতার মাঝে এটি সম্পন্ন হয়। ছড়া কাটা হয় —

"ধামা বাজা তোরা কুলো বাজা  

এলো এলো দ্বারে ঘেঁটু রাজা।"

পূজার শেষে অল্পবয়সী ছেলেরা মোটা বাঁশের লাঠি দিয়ে খোলাটা ভেঙে দিয়ে হরিবিদ্বেষী ঘেঁটু দেবতাকে অপমান করে, তারপর দৌড়ে পুকুরের জলে হাত পা ধুয়ে আসে যাতে তাদের চর্মরোগ না হয়। এরপর মহিলারা ওই বস্ত্রখণ্ডটি এনে বাচ্ছাদের চোখে বুলিয়ে দেন এবং খোলার ঝুলকালি কাজলের মতো পরিয়ে দেন যাতে চোখ ভালো থাকে।

এই ঘেঁটু ঠাকুরকে বিদায় করে হরিনাম কীর্তন বা হরিযশ গাওয়া হয় —

"ভাগ্যমানে কাটায় পুকুর চণ্ডালে কাটে মাটি  

কুমোরের কলসী, কাঁসারির ঘটি  

জল শুদ্ধ, স্থল শুদ্ধ, শুদ্ধ মহামায়া  

হরিনাম করলে পরে শুদ্ধ হয় আপন কায়া।।"

সন্ধ্যেবেলা ছোট ছোট ছেলেরা রঙীন কাগজ ও কঞ্চি দিয়ে ছোট্ট ডুলি বানিয়ে তাতে ঘেঁটু ফুল ও প্রদীপ দিয়ে ঘেঁটু ঠাকুরকে সাজিয়ে তা কাঁধে করে বাড়ি বাড়ি ঘোরে এবং ঘেঁটুর গান গেয়ে চাল পয়সা ভিক্ষা করে।

তথ্যসূত্র
---------

1. 1 2 3  বাংলার লৌকিক ধর্মসংগীত, তৃপ্তি ব্রহ্ম, পৃষ্ঠা: ২২৭
2. 1 2  বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ৪৭৯

বহিঃসংযোগ
---------
**বেতিয়া ঘরানা** হল উত্তর ভারতীয় শাস্ত্রীয় সংগীতের হিন্দুস্তানি ধারার ধ্রুপদ সংগীতের একটি ঘরানা। প্রধানত ঊনিশ শতকের বিহারের বেতিয়া রাজ দরবারে এটির সূত্রপাত হয়। বেতিয়া অধুনা বিহার রাজ্যের পশ্চিম চম্পারণ জেলার সদর শহর। শৈলীগুণে বেতিয়া ঘরানা সমগ্র পূর্ব ভারতে বিশেষকরে বাংলায় জনপ্রিয়তা লাভ করে। কারণ,বাংলার  বিষ্ণুপুর ঘরানার সাথে এর ঘনিষ্ঠ যোগ ছিল, কেননা বেতিয়ার উস্তাদেরা পরবর্তীতে
বিষ্ণুপুর ঘরানার সঙ্গীতশিল্পীদের প্রশিক্ষিত করে।  তবে অতীতে এর জনপ্রিয়তা থাকলেও "ডাগর বাণী"র অধিক চর্চার কারণে এটি প্রতিকূলতার মধ্যে রয়েছে।  নেপাল রাজ দরবারের খ্যাতনামা সঙ্গীতজ্ঞ রহিমসেন ও করিমসেনর বিশিষ্ট শিষ্য শিবদয়াল মিশ্রের বেতিয়া আগমনে বেতিয়ার ঐতিহ্যবাহী ধ্রুপদী ধারার সূত্রপাত ঘটে। তিনিই রাজ পরিবারের দুই ভ্রাতা আনন্দকিশোর ও নওলকিশোর সিনহাকে প্রশিক্ষিত করেন এবং এরাই পরবর্তীতে উচ্চমানের সুরকার হিসাবে খ্যাতি লাভ করেন। আনন্দকিশোর রচিত ধ্রুপদ গান ছিল সৌকর্যগুণে নন্দিত ও শ্রুতিমধুর। বেতিয়া ঘরানার ধ্রুপদী সঙ্গীতের বৈশিষ্ট্য হল বাণীর তথা কথার উপর যথেষ্ট গুরুত্ব আরোপের সাথে আপাত স্বাভাবিক স্বরপ্রক্ষেপন। বেতিয়া ঘরানার ধ্রুপদ গানের বাণী বা কথা বিভিন্ন রকমের হলেও 'গওহর' এবং 'খন্ডহর' বাণী বা গীতশৈলিই বেশি গুরুত্ব পেয়ে থাকে। তার ফলে আলঙ্কারিক ও ছান্দনিক প্রকরণ প্রকট হয় উপস্থাপিত গায়ন শৈলিতে। 
রাজ দরবারের ধ্রুপদিয়া কবি আনন্দ ও নওলকিশোর রচিত গীতে সুরারোপ ছিল বেতিয়া ঘরানার বৈশিষ্ট্য। সেনী ঘরানার প্যার খান এবং হায়দার খানের যথেষ্ট প্রভাব ছিল এই ঘরানায়।

বেতিয়া ঘরানার বৈশিষ্ট্য
------------------------

ধ্রুপদ সঙ্গীতে বেতিয়া ঘরানার বিশেষ বৈশিষ্ট্যগুলি হল-

* স্বরের সহজসাধ্য ও সুন্দর প্রয়োগ
* সুর মাধুর্যে ভরপুর সুস্পষ্ট বাণী বা কথা
* রাগরূপ বিস্তারে চমৎকারিত্ব
* ধ্রুপদী মেজাজের সঙ্গে শ্রুতিমাধুর্যের সমন্বয়
* খোলা ও মধুর আওয়াজের প্রয়োগ

বিশিষ্ট সঙ্গীতজ্ঞ
-----------------

বেতিয়া ঘরানার বিশিষ্ট সঙ্গীতজ্ঞেরা ছিলেন-

* হাসান আলি খান (সরোদিয়া ফিদা হুসেনের পিতা)
* বীণকর সিদ্দিক আলি খান
* কালে খান

রাজকীয় পৃষ্ঠপোষকতা শেষ হলে, বেতিয়া ঘরানার ধারা  বারাণসীতে বহন করে নিয়ে যান খ্যাতনামা সঙ্গীতজ্ঞেরা। তারা হলেন - শিবরাহাল মিশ্র, গুরুপ্রসাদ মিশ্র, জয়করণ মিশ্র, ভোলানাথ পাঠক, বীণকর শিবেন্দ্রনাথ বসু এবং শিব মিত্র। কথিত আছে যে, জয়করণ মিশ্রের 'ধামার' ও 'খেয়াল' এর সংগ্রহে ছিল প্রায় দু'হাজার বিভিন্ন বাণী বা কথার ধ্রুপদী সঙ্গীত। তিনি পরবর্তীতে এই সঙ্গীতে তার যোগ্য উত্তরসূরিদের প্রশিক্ষিত করেন। তাদের মধ্যে উল্লেখযোগ্য ছিলেন ভোলানাথ পাঠক। বারাণসী ছাড়াও বেশ কিছু সঙ্গীতজ্ঞ বাংলার বিষ্ণুপুরে চলে আসেন এবং সঙ্গীতের এই ধারাকে বয়ে নিয়ে চলেন বাংলার পণ্ডিত ফাল্গুনী মিত্র ও ইন্দ্রকিশোর মিশ্র'রা।

তথ্যসূত্র
---------

1. 1 2  "Dhrupad Gharanas in North Indian Classical Music (ইংরাজীতে)"। Archived from the original on ২০১৫-০১-১০। সংগ্রহের তারিখ ২০২২-০১-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "Bettiah Gharana Music (ইংরাজীতে)"। ২০২২-০৪-১৭ তারিখে মূল থেকে আর্কাইভ করা। সংগ্রহের তারিখ ২০২২-০১-১০।
3. ↑  "গীত ঘরানা, কণ্ঠশিল্পী বা গানের ঘরানা [সঙ্গীতের ঘরানা]..."। ১১ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২২।